Hollywoodska asociácia zahraničných novinárov

Hollywoodska asociácia zahraničných novinárov alebo Asociácia zahraničných novinárov v Hollywoode (angl. Hollywood Foreign Press Association skrátene HFPA) je organizácia deväťdesiatichZoznam členov HFPA | hfpa.com | http://hfpa.com/hfpa_members  zahraničných novinárov združených v Los Angeles. Asociáciu preslávila cena Zlatý glóbus udeľovaná pravidelne v januári za najlepšie filmové a televízne počiny predchádzajúceho roka.

 História 
V októbri 1943 na popud britského novinára časopisu Daily Mail vznikla asociácia, ktorá združovala osem členovTrivia Hollywoodskej asociácie zahraničných novinárov http://www.hfpa.com/trivia . Najlepšie filmové výkony za predchádzajúci rok boli prvýkrát ocenené v januári 1944 v štúdiách 20th Century Fox. Herečka Jennifer Jones a herec Paul Lukas sa stali vôbec prvými nositeľmi cien v hlavných hereckých kategóriách. The Song Of Bernadette sa stal najlepším filmom.

Podoba dnešného ocenenia sa datuje do roku 1945 a navrhol ju vtedajší prezident Marina Cisternas. Soška malého glóbusu omotaného kúskom filmového negatívu váži približne 2,5 kilogramu a vysoká je 27 cmPodoba Zlatých glóbusov | http://www.cbsnews.com/stories/2009/01/08/entertainment/goldenglobes09/main4707856.shtml. 

Päťdesiate roky priniesli nezhody vo vnútri organizácie, a preto sa časť novinárov rozhodla oddeliť a založiť novú asosiáciu. Existovali tak dva subjekty zahraničných novinárov, ktorí hlasovali o Glóbusoch. V tej dobe vznikla nová cena, ktorá dostala názov po režisérovi Cecil B. DeMilloviHistória ceny Cecila B. DeMilla |http://www.hfpa.com/cecilbdemille . On sám sa stal prvým oceneným. Netrvalo dlho a v roku 1955 sa členovia dohodli na spoločnom názve Hollywoodska asociácia zahraničných novinárov (resp. Asociácia zahraničných novinárov v Hollywoode).

V priebehu viac ako šesťdesiatosem ročnej histórie vznikali a zanikali mnohé kategórie, v ktorých novinári oceňovali najlepšie výkony. Naposledy v roku 2007, kedy sa prvýkrát udeľovala cena v kategórii Najlepší celovečerný animovaný film. Ocenenia sa dnes rozdeľujú v dvadsiatich piatich kategóriách, z toho štrnásť zastupujúcich film a jedenásť zastupujúcich televíziu.

Cieľom a poslaním organizácie je taktiež udeľovať granty a to z príjmov za filmové práva na ceremóniu Zlatý glóbus. V roku 2010 bolo rozdelených 1,541,000 dolárov viac ako štyridsiatim filmovým školám a neziskovým organizáciámDotácie Hollywoodskej asociácie zahraničných novinárov | http://www.goldenglobes.org/philanthropy/ . Za posledných pätnásť rokov bolo prerozdelených vyše desať milióna dolárov na podporu škôl a rôznych programovO asociácii | http://www.goldenglobes.org/about/ .

 Členstvo 
HFPA má prísne pravidlná, ktoré budúci členovia volení na rok musia pre prijatie splniťList o podmienkach prijatia do HFPA | Formulár pre prijatie do HFPA | http://cdn.goldenglobes.org/resources/new_member_instr_2011.pdf . Žurnalista o to usilujúci musí: 
trvale žiť v Južnej Kalifornii
dokázať publikovanie štyroch článkov/rozhovorov za posledný rok a mať ich pôvodné výtlačky
mať podporu aspoň dvoch členov asociácie a listy od nich dokazujúce dobu pôsobnosti
býť akreditovaný Americkou filmovou asociáciou
předložit dôkaz o honorároch za svoje publikované diela v zahraničí

 Kritika 
Organizátori v priebehu histórie spadli pod paľbu kritiky niekoľkokrát. Naposledy v januári 2011, kedy boli bývalým tlačovým hovorcom obvinení z prijímania drahých darov. Aby sa bránili, podali o tri týždne neskôr žalobu za ohováranieZlaté glóbusy sa bránia žalobou |http://m.hnonline.sk/c3-49941940-kw0000_d-zlate-globusy-sa-brania-zalobou .

 Referencie 

 Externé odkazy 
 Oficiálne stránky Zlatých glóbusov 
 Oficiálne stránky Asociácie zahraničných novinárov v Hollywoode 

 Zdroj 


Kategória:Zlatý glóbus
Kategória:Organizácie filmových kritikov